**Svar fra Leder og nestleder i Fredrikstad Domkirke menighetsråd til samrådsmøte 4. mars i Borg bispedømme.**

### Spørsmål til KM 17/24 «Organisasjonsutvikling – folkevalde, bispedømerådet og soknerådet»

***1)Kva skal til for at sokneråd og fellesråd kan utføre sine styringsoppgåver på ein god måte?***

Kirkemøte har allerede understreket at både rådsmedlemmer og tilsatte må få tilstrekkelig opplæring, vi mener dette bør konkretiseres ytterligere i en form for opplæringsplan for nyansatt og nye rådsmedlemmer med sjekkliste.

For at fellesrådet og menighetsrådet skal få til en tetter samarbeid, må fellesrådet utarbeide et årshjul som deles med menighetsrådene senest oktober året før slik at menighetsrådet kan ta hensyn til fellesrådets aktiviteter, som budsjett, strategi prosess osv.

Det foreslås også at leder for fellesrådet og kirkeverge møter leder for menighetsrådet/ene og dagligleder hvert tertial for å diskutere muligheter og utfordringer for Den norske kirke i kommunen. Slik vil fellesrådet få et bedre bilde av mulighetene og utfordringene i de ulike menighetene har. Det må ligge på fellesrådet å invitere til samlingene.

Siden menighetens stab ansattes av fellesrådet så bør det lages rutiner for hvordan involvere menighetene ved ansettelse av administrative ansatte.

Vi mener det også er hensiktsmessig at menighetsrådenes representanter i fellesrådet får et tydeligere oppdrag om hva som skal tas tilbake til Menighetsrådet.

***2) Kva skal til for å styrke soknerådet der du bur?***

En klarer rolleklarhet mellomfellesrådet menighetsrådene gjennom jevnlige møter om strategi, kompetansebygging og rekrutteringsplaner.

Vi merker oss at kirkemøtet skriver at prestene skal bli forpliktet på menighetsrådet sine planer. Vi stiller spørsmålstegn om dette er nødvendig for å styrke menighetsrådets arbeid. Som lekperson vil vi sjelden eller aldri prøve å få vedtatt en plan uten at sognepresten er med på målsetningene bak planen.

***3) Kva treng soknerådet og fellesrådet frå bispedømmerådet?***

Kirkeordningen har klare formuleringer på soknet viktighet i DnK. Dette gir bispedømme et klart mandat til å være opptatt av de ulike soknene og deres muligheter og styrker. Vi savner at bispedømmerådet i Borg har øynene på menighetene og ikke kun oppover til kirkerådet og kirkemøtet.

### Spørsmål til KM 18/24 «Organisasjonsutvikling – Strategi for fellesløsninger i Den norske kirke».

***1)Er det ønskelig å utvikle flere fellesløsninger for alle enheter i Dnk?***

Det er viktigere at ansatte har hensiktsmessige verktøy som understøtter deres arbeidshverdag, enn at det utvikles en fellesløsning på alt. Spesielt med tanke på samhandling med frivillige tror vi lokale løsninger kan fungere like godt.   
  
En felles digital enhet vil inneholde personsensitiv informasjon, digital sikkerhet må derfor være er bærende element hvis fellesløsninger skal utvikles.

***2) Er det behov for at HR og personalforvaltning utvikler flere fellesløsninger?***

Vi føler oss som rådsmedlemmer ikke kvalifisert å mene noe på vegne av ansatte. Oversikten i saksfremlegget viser at de verktøyene som har høyest bruksprosent, er verktøy som man må bruke. Er det da behov for fellesløsninger eller er det heller behov for en tydelig ledelse og på hva som skal benyttes. Vi savner risikovurdering/uttalelse fra sikkerhet og digitalisering organene i DnK.

Hvis det i dette med personalforvaltning også ligger et verktøy for oversikt og samhandling med frivillige som frivillige ønsker, så er det ønskelig. Men for å lykkes med dette er det mange forutsetninger som må arbeides gjennom og mange betenkeligheter som må på plass og avklares.

***3) Er det hensiktsmessig å utvikle systemer for felles finansiering når det etableres nye digitale fellesløsninger?***

Det bør være en forutsetning at finansieringsmodell utredes i forkant av en beslutning om det skal etableres nye digitale fellesløsninger og om hvem som har myndighet til å vedta at en eventuell digital fellesløsning skal benyttes av menighetene.